ai4bharat/Pralekha huggingface dataset:
وزارت دفاع
بھارتی فضائیہ کے سبکدوش افسرنے 17لاکھ روپے کی رقم نذرانہ کے طورپر اس اسکول کو دی جہاں ان کی شریک حیات مرحومہ نے 21برسوں تک تدریسی خدمات انجام دی تھیں
نئی دہلی ،11اکتوبر :ونگ کمانڈر جے پی بدونی ہندوستانی فضائیہ کے ایک معمرافسرہیں ۔ ان کی شریک حیات ، مرحومہ ودھو بدونی نے 1986سے، 21برسوں تک ایئرفورس گولڈن جوبلی انسٹی ٹیوٹ میں تدریس کے فرائض انجام دیئے تھے ۔قلب کادورہ پڑنے کی وجہ سے ، اسی سال 6فروری کو ان کی موت واقع ہوگئی تھی ۔ اپنی شریک حیات کی یاد میں ان کے شوہرونگ کمانڈر جے پی بدونی نے اس اسکول کو 17لاکھ روپے نذرانے کے طورپر دیئے ہیں ، اس اسکول میں ان کی اہلیہ نے پی آرٹی کے طورپر اپنی خدمات انجام دی تھیں ۔
اس اسکول کی پرنسپل محترمہ پونم ایس رام پال نے کہا کہ ‘اس عطیے کی رقم میں سے 10لاکھ روپے ہرسال تعلیم کے شعبے میں امتیازی حیثیت حاصل کرنے والے درجہ 5سے درجہ 11تک کے طلبأ کو وظائف اور انعامات دینے کے لئے استعمال کئے جائیں گے۔ رقم کابقیہ حصہ اسکول کی پرائمری ونگ کے بنیادی ڈھانچے کی سہولیات کی ترقی کے لئے استعمال میں لایاجائے گا۔
اس سے پہلے اسکول میں منعقدہ تعزیتی جلسے کے دوران ، جہاں چیک سونپا گیا ، ونگ کمانڈر  بدونی نے اپنے خیالات کا اظہارکرتے ہوئے کہا کہ وہ اس ادارے کو رقم عطیہ کرناچاہتے ہیں جہاں ان کی محبوب شریک حیات نے اپنی خدمات انجام دی تھیں ۔ عطیے کی یہ رقم ان کی شریک حیات مرحومہ کے ذریعہ پس انداز کی گئی اس رقم میں سے دی گئی ہے جسے انھوں نے اس اسکول میں اپنی خدمات کی انجام دہی کے دوران گذشتہ برسوں میں جمع کیا تھا ۔ انھوں نے یہ بھی امیدظاہرکی کہ یہ ان کی مرحوم شریک حیات کے لئے صحیح معنوں میں خراج عقیدت ہوگا اور اس سے محنتی اور مستحق طلبأ کو امداد حاصل ہو گی۔
کابینہ
کابینہ نے ماحولیات کے شعبوں میں تعاون کے لئے ہند- بھوٹان مفاہمت نامے کو منظوری دی
نئی دہلی، 3/مئی 2020 ۔ وزیر اعظم جناب نریندر مودی کی صدارت میں مرکزی کابینہ نے ہندوستان اور بھوٹان کے درمیان ماحولیات کے شعبے میں تعاون سے متعلق مفاہمت نامے پر دستخط کرنے کو اپنی منظوری دے دی ہے۔
تفصیلات:
یہ مفاہمت نامہ دونوں ملک میں نافذ قوانین اور قانونی التزامات کو پیش نظر رکھتے ہوئے ایکویٹی ، ایک دوسرے کے ساتھ تعامل اور باہمی مفادات کی بنیاد پر دونوں ملکوں کو ماحولیات کے تحفظ اور قدرتی وسائل کے بندوبست میں گہرے اور طویل مدتی تعاون کے قیام اور اسے مستحکم کرنے کا کام کرے گا۔
فریقین نے دو فریقی مفادات اور باہمی رضامندی والی ترجیحات کو پیش نظر رکھتے ہوئے ماحولیات کے درج ذیل شعبے کو شامل کرنے کے لئے ایک مفاہمت نامے پر غور کیا ہے:
- ہوا
- کچرا
- کیمیاوی بندوبست
- آب و ہوا کی تبدیلی
- ایسے دیگر شعبے جن پر مشترکہ طور پر فیصلہ کیا گیا ہو
یہ مفاہمت نامہ دستخط کی تاریخ سے نافذ ہوگا اور 10 سال کی مدت تک نافذ رہے گا۔ شرکاء کو مفاہمت نامے کے مقاصد کی تکمیل کے لئے تعاون سے متعلق سرگرمیاں شروع کرنے کے مقصد سے سبھی سطحوں پر تنظیموں، نجی کمپنیوں، سرکاری اداروں اور دونوں جانب کے تحقیقی اداروں کی حوصلہ افزائی کرنا ہوگا۔ شرکاء نے سرگرمیوں کی پیش رفت کا جائزہ اور تجزیہ کرنے کے لئے مشترکہ ورکنگ گروپ قائم کرنے / دو فریقی میٹنگوں کا انعقاد کرنے کے تئیں بھی عہد بستگی کا اظہار کیا۔ دونوں فریق اپنے متعلقہ وزارتوں / ایجنسیوں کو پیش رفت اور حصول یابیوں کی باقاعدہ جانکاری بھی دیتے رہیں گے۔
روزگار کی تخلیق کے امکانات سمیت اہم اثرات:
مفاہمت نامے کے تحت سرکاری اور نجی دونوں شعبوں کے ذریعے تجربات بہترین طریقہ کار اور تکنیکی معلومات کا لین دین کرنے کے ساتھ ساتھ پائیدار ترقی میں تعاون دیا جائے گا۔ مفاہمت نامہ باہمی مفادات کے شعبوں میں مشترکہ پروجیکٹوں کے لئے بھی امکانات پیدا کرتا ہے۔ حالانکہ اس میں کسی اہم روزگار کے مواقع پیدا کرنے کا تصور شامل نہیں کیا گیا ہے۔
اخراجات:
مجوزہ مفاہمت نامے کے مالی مضمرات دو فریقی میٹنگوں/ مشترکہ ورکنگ گروپ کی میٹنگوں تک محدود ہیں، جو ہندوستان اور بھوٹان میں یکے بعد دیگرے ہوں گی۔ وفد بھیجنے والا فریق ان پر آنے والا خرچ برداشت کرے گا، جبکہ میزبانی کرنے والا فریق میٹنگوں اور دیگر انتظامات کا خرچ اٹھائے گا۔ یہ مجوزہ مفاہمت نامے کے محدود مالی مضمرات ہیں۔
پس منظر:
حکومت ہند کے ماحولیات، جنگلات اور آب و ہوا کی تبدیلی کی وزارت  کے مرکزی آلودگی کنٹرول بورڈ  اور حکومت بھوٹان کے قومی ماحولیات کمیشن  کے درمیان 11 مارچ 2013 کو ایک مفاہمت نامے پر دستخط کئے گئے تھے۔ یہ مفاہمت نامہ 10 مارچ 2016 کو اختتام کو پہنچ گیا۔ سابقہ مفاہمت ناموں کے فوائد کو پیش نظر رکھتے ہوئے دونوں فریقوں نے ماحولیات کے شعبے میں تعاون اور اشتراک جاری رکھنے کا فیصلہ کیا ہے۔
وزارت خزانہ
مالی سال 20-2019 کیلئے ایڈوانس ٹیکس کی تیسری قسط کے لئے براہ راست ٹیکس کی ادائیگی کی آخری تاریخ میں توسیع
نئی دہلی،16؍دسمبر،شمال مشرقی ریاست آسام ، تری پورہ، ارونا چل پردیش، میگھالیہ ، ناگالینڈ، منی پور اور میزورم میں انٹرنیٹ خدمات میں بڑے پیمانے پر رکاوٹ کو دھیان میں رکھتے ہوئے براہ راست ٹیکس کے مرکزی بورڈ  نے انکم ٹیکس ایکٹ – 1961 کی دفعہ – 119 کے تحت اپنے اختیارات کا استعمال کرتے ہوئے مالی سال 20-2019 کے لئے ایڈوانس ٹیکس کی دسمبر کی قسط کی ادائیگی کی آخری تاریخ کو 15 دسمبر 2019 سے بڑھا کر 31 دسمبر 2019 کرنے کا فیصلہ کیا تھا۔ تاریخ میں یہ توسیع مزکورہ ریاستوں میں تمام کارپوریٹ اور غیر کارپوریٹ اداروں کے لئے نافذ ہوگی۔
۔۔۔۔۔۔۔۔۔۔۔۔۔۔۔۔
U-5875
(Visitor Counter : 38
سائنس اور ٹیکنالوجی کی وزارت
سی ایس آئی آر – سی ڈی آر آئی کی ، امیدوار کی دوا یومی فینوویر کو ڈی سی جی آئی کی طرف سے کووڈ – 19 کی روک تھام کے سلسلے میں کلینکل آزمائش کے تیسرے مرحلے کی اجازت دی گئی
یومی فینوویر کے لیے پروسیس ٹکنالوجی ریکارڈ مدت کے اندر اندر تیار کی گئی
نئی دہلی،18جون 2020 / سی ایس آئی آر کے تحت کام کرنے والی لیب سی ایس آئی آر -سینٹرل ڈرگ ریسرچ انسٹی ٹیوٹ  ، لکھنؤ نے تیسرے مرحلے کی ، وائرل کی روک تھام کرنے والی دوا یومی فینوویر کی بے ساختہ، ڈبل بلائنڈ ، پلاسیبو کنٹرول والی آزمائش ، حفاطت اور قوت برداشت کی آزمائش کے لیے اجازت حاصل کر لی ہے۔ تیسرے مرحلے کی یہ کلینیکل آزمائش کنگ جارج میڈیکل یونیورسٹی، ڈاکٹر رام منوہر لوہیا انسٹی ٹیوٹ آف میڈیکل سائنسز اور ایراز لکھنؤ میڈیکل کالج و اسپتال میں کی جائے گی۔
اس دوا کی حفاظتی خاصیتیں کافی اچھی ہیں اور یہ دوا انسان کے خلیوں میں وائرس کو داخل ہونے سے روکنے کے لیے کام کرتی ہیں۔ نیز یہ دوا انسان کے جسم کی قوت مدافعت میں بھی اضافہ کرتی ہے۔ یومی فینوویر کا استعمال انفلوئنزا کے علاج کے لیے کیا جاتا ہے اور یہ دوا چین اور روس میں دستیاب ہوتی ہے۔ اس دعوا کی مقبولیت میں اضافہ حالیہ دنوں میں ہوا ہے کیونکہ امکانی طور پر اس کا استعمال کووڈ مریضوں کو صحتیاب کرنے کے لیے کیا جاتا ہے۔ بھارتی مریضوں میں اس کے اثر کا اندازہ لگانے کے لیے سی ایس آئی آر – سی ڈی آر آئی نے اس کی کلینیکل آزمائش کی ہے۔
سی ایس آئی آر – سی ڈی آر آئی کے ڈائریکٹر پروفیسر تپس کندو نے کہا کہ اس دوا کے لیے سبھی خام اجزا ملک میں دستیاب ہیں اور اگر اس کی کلینیکل آزمائش کامیاب ہو گئی تو یہ دوا کووڈ – 19 کی روک تھام کے لیے ایک محفوظ ، تیزی سے کام کرنے والی اور مناسب قیمت والی دوا ثابت ہوگی اور اس دوا کو کووڈ – 19 سے نمٹنے کے قومی پروگرام کا حصہ بنایا جا سکتا ہے۔
ڈی جی سی ایس آئی آر کے ڈاکٹر شیکھر مانڈے نے اجاگر کیا کہ یہ کلینکل آزمائش کووڈ – 19 کے لیے دواؤں کی دوبارہ آزمائش کرنے کی ، سی ایس آئی آر کی حکمت عملی کا ایک اٹوٹ حصہ ہے۔ انہوں نے سی ایس آئی آر – ڈی ڈی آر آئی کی ٹیم نلانجن مجومدار، اجے کمار سری واستو، چندر بھوشن ترپاٹھی اور نریندر گھوس کو مبارکباد دی، جنہوں نے سربراہ سائنسدان ڈاکٹر روی شنکر رام چندرن کے ساتھ تال میل رہا۔ اس دوا کا مرکز تیار کرنے اور اس کے دستاویزات کرنے کے ٹیم میں سی ایس آئی آر – سی ڈی آر آئی کے ٹی آر مشرا ، وی بھوسلے، آر کے ترپاٹھی اور ایس شرما شامل ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3364
(Visitor Counter : 148
بھاری صنعتوں کی وزارت
مرکزی کابینہ نے مل ڈیولپمنٹ پلان کے احیأ و ترقی ، بقایا تنخواہوں / اجرتوں کی ادائیگی، قانونی بقایا جات رضاکارانہ طور پر ملازمت سے سبکدوشی کی اسکیم کی سرمایہ کاری اورآر ایم ڈی پی کی تکمیل پر کمپنی کے سرمائے کے اخراج کے لئے نیپا لمٹیڈ کی بجٹ امداد کی منظوری دی
نئی دہلی 04 اکتوبر ۔وزیر اعظم جناب نریندر مودی کی صدارت میں ہونے والے مرکزی کابینہ کی معاشی امور کی کمیٹی کے اجلاس میں نیپا لمٹیڈ کے باز احیا اورمل ڈیولپمنٹ پلان  کے لئے 469.41 کروڑروپے کے مالی امدادی پیکج کی فراہمی کی منظوری دے دی گئی ۔ واضح ہوکہ نیپا  مدھیہ پردیش کے نیپا نگر میں واقع اخباری کاغذ تیار کرنے والی ، پبلک سیکٹر کی کمپنی ہے ۔
تفصیلات :
اس پیکج میں درج ذیل امورشامل ہیں:
- آر ایم ڈی پی کی تکمیل کے لئے کمپنی میں اکوٹی کے طور پر 277 کروڑ روپے کی سرمایہ کاری ،جس سے کمپنی کی پیداواری صلاحیت ایک لاکھ میٹرک ٹن سالانہ ہوجائے گی ، جو سردست 83 ہزار میٹرک ٹن سالانہ ہے ۔ علاوہ ازیں اس سے کمپنی کے ذریعہ تیار کی گئی مصنوعات میں تنوع پیدا ہوگا، مصنوعات کے معیار میں اضافہ ہوگا اور نیپا لمٹیڈ میں تیاری کا کام شروع کرنے میں مدد ملے گی۔ توقع ہے کہ آر ایم ڈی پی ایک سال کی مدت میں مکمل ہوجائے گا۔
- بقایا تنخواہوں اور اجرتوں وغیرہ کی ادائیگی کے لئے بھی 101.58 کروڑ روپے کے قرض کی منظوری بھی دی گئی ہے۔اس اقدام سے نیپا لمٹیڈ کے ملازمین کو درپیش دشواریا دور ہوسکیں گی ۔
- 400 ملازمین کی رضاکارانہ طور سے سبکدوشی لینے کی اسکیم  کی ادائیگی کے لئے 90.83 کروڑروپے کی رقم منظور کی گئی ہے ۔
- معقول وقت پر نیپا لمٹیڈ کے آرایم ڈی پی کی تکمیل پر کمپنی سے سرمائے کی اخراج کی بھی منظوری دے دی گئی ہے ۔
- آر ایم ڈی پی سے نیپا لمٹیڈ کو مدھیہ پردیش کے قبائلی علاقے میں ملازمتو ں کے ذریعہ امداد فراہم کرنے کے علاوہ بازار سے بہتر اورکارآمد افراد کی خدمات حاصل کرنے میں مدد ملے گی۔
پس منظر :
نیپا لمٹیڈ مدھیہ پردیش کےبرہان پور ضلع میں واقع اخباری کاغذ تیار کرنے والی ایک سرکردہ کمپنی ہے ۔ اس کمپنی کا آغاز 1947 میں کیا گیا تھا اور 1981 تک ملک میں اخباری کاغذ تیار کرنے والی واحد کمپنی تھی۔آج کل اس کمپنی میں باز احیا اور جدید کاری کے منصوبے کا کام ہورہا ہے، جس سے نہ صرف یہ کہ کمپنی کی پیداواری اہلییت میں اضافہ ہوگا بلکہ اس کی مصنوعات میں بھی تنوع پیدا ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5150
(Visitor Counter : 45
کامرس اور صنعت کی وزارتہ
محترمہ منمیت کے نندہ کو ، باضابطہ طورپرایک کل وقت تقرری ہونے تک ، انویسٹ انڈیاکی ایم ڈی اورسی ای او کی اضافی ذمہ داری سونپی گئی ہے
20؍مارچ 2023کو انویسٹ انڈیا کی 32ویں بورڈکی میٹنگ میں ، بورڈ نے مغربی بنگال کاڈر کی  کی آئی اے ایس افسر ،محترمہ منمیت کے نندہ کوباضابطہ طورپرایک کل وقتی تقرری ہونے تک ، انویسٹ انڈیاکی منیجنگ ڈائریکٹراورسی ای او  کے طورپر تقرری کی ہے ۔ محترمہ نندہ جناب دیپک باگلا کے مستعفی ہونے کے بعد یہ عہدہ سنبھال رہی ہیں ۔
بورڈ نے انویسٹ انڈیا قائم کرنے میں جناب دیپک باگلا کی قیادت اور عہدبستگی کی ستائش کی۔ انھوں نے تقریبا8سال تک کی تنظیم کی خدمت کی اورانویسٹ انڈیا کی ترقی میں گراں قدرتعاون پیش کیا۔
انویسٹ انڈیا کوعزت مآب وزیراعظم جناب نریندرمودی کے ایک نئے بھارت کے ویژن کے تحت قائم کیاگیاہے ۔ انویسٹ انڈیا کا ، حکومت کی اہم پہل قدمیوں کو عملی جامہ پہنانے میں اس کے گراں قدرتعاون اورمعاون کرداراداکرنے کی غرض سے سبھی متعلقہ فریق اورشراکت دار اچھی طرح اوربخوبی اعتراف کرتے ہیں ۔ حکومت کی ان اہم پہل قدمیوں میں ، میک ان انڈیا ، اسٹارٹ اپ انڈیا ، نیشنل سنگل ونڈوسسٹم ، پروجیکٹ مانیٹرنگ گروپ اور وزیراعظم کی سائنس ، ٹیکنولوجی اوراختراعات اورجدت طرازی سے متعلق مشاورتی کاؤنسل وغیرہ شامل ہیں ۔ انویسٹ انڈیا ، حکومت کے وژن کو عملی جامہ پہنانے کی غرض سے نجی شعبے کی مہارت کو بروئے کار لاتاہے اور شفافیت ، اقدار اور کارپوریٹ حکمرانی سے متعلق اعلیٰ ترین سطحوں کی مثال پیش کرتاہے ۔
برمبنی شمولیت اور خوبی پرمبنی ٹیم ، کے پیشہ ورانہ طریق کار، سپرد کردہ اہداف کے بارے میں مسلسل سرگرم رہنے کے لئے سبھی متعلقہ فریق ، شراکت دار اور سرمایہ کار، اعتراف کرتے ہیں ۔ آج یہ ٹیم ، ریاستی سرکاروں ، سفارت خانوں اور حکومت ہند کی وزارتوں کے ساتھ مل کر کام کررہی ہے اوران کے عالمی سطح پرسرمایہ کاری کے فروغ اور رابطہ کاری سے متعلق کوششوں میں موثر طورپر معاونت کررہی ہے ۔ انویسٹ انڈیا ٹیم کی قوت ، اس کے فخر اور وقار کااحساس ، کام کا معیاراور سبھی کی شمولیت کے ساتھ فیصلہ سازی ہے۔ یہ عمدگی کے ان پیمانوں پرمبنی ہے کہ انویسٹ انڈیا نے گریٹ پلیس ٹوورک  سرٹیفکیشن حاصل کیاہے ۔ جو حکومت کے ذریعہ فراہم کردہ فنڈ کی کسی بھی تنظیم کے لئے ایک غیرمعمولی حصولیابی ہے ۔
ٹیم کے اس زیرک اورتیز اقدام کا ‘‘تجارت اور ترقی سے متعلق اقوام متحدہ کی کانفرنس  نے اعتراف کیاہے ۔ اس نے مسلسل تیسری مرتبہ یہ ایوارڈ حاصل کیاہے ۔ جس میں انویسٹ انڈیا کی ، سرمایہ کاری کے فروغ، دیرپا اور ہمہ گیر ترقی میں سرمایہ کاری کے فروغ اورکووڈ -19 عالمی وباء کےدوران تدارکی اقدامات کے لئے ساجھیداری میں عمدگی کے لئے سفارش کی ہے ۔
حکومت ہند کے صنعت اورداخلی تجارت کے فروغ کے محکمے  کے سکریٹری جناب انوراگ جین ، انویسٹ انڈیا کے بورڈ کے صدرہیں۔ بورڈکے دیگرارکان میں کابینہ سکریٹری  کے سکریٹری جناب پی کے ترپاٹھی ، ڈی پی آئی آئی ٹی کی ایڈیشنل سکریٹری اورمالی امور کی صلاح کار محترمہ آرتی بھٹناگر، وزارت خارج میں جوائنٹ سکریٹری جناب محمدنور رحمان شیخ ، مہندراگروپ کے چیئرپرسن جناب آنند مہندرا ، کیڈیلا ہیلتھ کیئر کے چیئرپرسن جنان پنکج آرپٹیل ، امبوجانیوتیاگرو پ کے چیئرپرسن جناب ہرشن وردھن نیوتیا ، نیسکوم کی چیئرپرسن ، ایکسینچورے کی چیئرپرسن اورسینٹرایم ڈی محترمہ ریکھا آرمینن نیسکوم کی صدرمحترمہ دیب جانی گھوش اور سی آئی آئی کے ڈائریکٹر جنرل جناب چندرجیت بینرجی شامل ہیں ۔
سائنس اور ٹیکنالوجی کی وزارت
9ویں قومی سطح کی نمائش اور پروجیکٹ مقابلہ برائے انسپائر ایوارڈز مانک کا آج آئی ٹی پی او، نئی دہلی میں افتتاح کیاگیا
سال 21-2020کے دوران تمام ریاستوں اور مرکز کے زیر انتظام علاقوں سے کل 6.53لاکھ آئیڈیاز موصول ہوئے، جن میں سے 556کو نمائش کے لیے منتخب کیا گیا
ان اختراعات میں سے سر فہرست 60کو 16؍ستمبر 2022کو نوازا جائے گا
آج آئی ٹی پی او، دہلی میں انسپائر ایوارڈ مانککے 9ویں قومی سطح کی نمائش اور پروجیکٹ مقابلہکا افتتاح کیا گیا، جس میں ملک کے تمام اسکولوں سے 556طلباء کی نمائشوں کو دکھایاگیا۔
محکمہ سائنس و ٹیکنالوجی کے سینئر ایڈوائزر ڈاکٹر اکھلیش گپتا، جنہوں نے نمائش کا افتتاح کیا، نے نمائش کا دورہ کیا اور ملک کے تمام حصوں سے تعلق رکھنے والے طلباء کے ساتھ بات چیت کی، جو اپنی اختراعات نمائش کے لئے پیش کررہے تھے۔طلباء نے اپنے اختراعات کی وضاحت کی اور تمام زائرین اور جوری ممبران سے اپنی ذاتی میرٹ کے بارے میں بات چیت کی۔
اِن اختراعات نے قومی ترجیحات جیسے کہ معذورافراد کے لئے ،صفائی ستھرائی کے لئے ، نیز مقامی روز مرہ کی ضروریات جیسے کہ پھل اور پیاز وغیرہ بغیر آنکھوں کو نقصان پہنچائے کاٹنا، کے لئے ٹیکنالوجیوں کی عکاسی کی۔ان میں سے کچھ ڈیجیٹل ٹیکنالوجی سے متعلق اختراعات تھیں، جو ڈیجیٹل اقتصاد میں اپنا تعاون پیش کرسکتی ہیں۔
اِس موقع پر انسپائر ایوارڈز کی سربراہ اور ڈی ایس ٹی کی سائنٹسٹ جی، ڈاکٹر نمیتا گپتا، این آئی ایف کے ڈائریکٹر ڈاکٹر وپن کمار، ڈی ایس ٹی کے سائنٹسٹ ڈاکٹر سندیپ بنسل، ریاستوں؍مرکز کے زیر انتظام علاقوں اور ضلعی حکام اور اساتذہ بھی طلباء کے ساتھ موجود تھے۔
یہ نمائش اختراعات کی تنوع کی اور جغرافیائی توازن کی وجہ سے اپنی نوعیت کی پہلی ہے۔یہ دو دنوں 15-14ستمبر 2022ءکو منعقد کی جارہی ہے اور اب عوامی دورے کے لئے کھلی ہوئی ہے۔
این ایل ای پی سی سالانہ انسپائر ایوارڈز –مانک کے تحت ایک اہم سنگ میل ہے اور حکومت ہند کے محکمے سائنس و ٹیکنالوجیاور ہندوستان کی نیشنل اینوویشن فاؤنڈیشن-ڈی ایس ٹی کا ایک خود مختار ادارہ کے ذریعے مشترکہ طور پر نافذ کی جانے والی ایک اہم اسکیم ہے۔
سال 21-2020ء کے دوران ملک کی تمام ریاستوں؍مرکز کے زیر انتظام علاقوں سے کل 6.53لاکھ آئیڈیاز اور اختراعات وصول کی گئی تھیں۔وہ طلباء جو کامیابی کے ساتھ اس این ایل ای پی سی کے سر فہرست 60 افراد میں ہیں، انہیں 16؍ستمبر 2022ء کو وگیان بھون ، نئی دہلی میں سائنس و ٹیکنالوجی اور ارضیاتی سائنس کی وزارت کے عزت مآب وزیر مملکت ، ڈاکٹر جتندر سنگھ کے ذریعے ایوارڈز سے نوازا جائے گا۔
وزارت دفاع
بھارتی ساحلی گارڈ کووڈ – 19 جنگجوؤں کا شکریہ ادا کرنے میں قوم کے ساتھ شامل ہوئے
نئی دہلی، 02 مئی 2020 / بھارتی ساحلی گاڑڈ  کورونا وائرس  کو پھیلنے سے روکنے میں حکومت کی کوششوں کے ساتھ اتحاد کا مظاہرہ کرتے ہوئے شانا بہ شانا کھڑے ہیں۔ بھاری ساحلی گارڈ نے سمندرمیں کام کرنے والوں کو خاص طور پر ماہی گیر برادری بندرگاہوں میں کام کرنے والے عملے اور دیگر متعلقہ ایجنسیوں کو احتیاط سے متعلق جانکاری دینے کے بارے میں اضافی کمیونٹی پروگرام شروع کیے ہیں۔ آئی سی جی کے یہ یونٹس غریبوں اور مائیگرینٹ مزدوروں کو ان کے متعلقہ راشن اور کھانہ تقسیم کرنے میں مقامی انتظامیہ کی بھی مدد کر رہے ہیں۔ اس کے علاوہ آئی سی جی وزارت دفاع کے کووڈ جنگجوؤں کی کوششوں کو سراہنے کے اقدامات میں بھی پیش پیش ہیں۔
آئی سی جی بحری جہازوں میں چراغاں کر کے اور کورونا مریضوں کا علاج کرنے والے اسپتالوں میں پھول کی پتیاں برسا کر کووڈ – 19 جانبازوں کے اقدامات کو بھارت کی طرف سے شکریہ پیش کرنے میں بھی سرگرم طور پر حصہ لے رہے ہیں۔ یہ بحری جہاز 3 مئی 2020 کو بحری جہازوں میں چراغاں کر کے کووڈ -19 جانبازوں کی کوششوں کو سراہیں گے۔ یہ سرگرمی ملک کی پوری ساحلی پٹی پر 25 مقاماپر انجام دی جائیں گی۔ دور دراز کے مقامات اور انڈمان و نکوبار جزیرے اور لکشدیپ اور مینی کوئے جزیروں کے دور دراز کے علاقے بھی شامل ہیں۔ اس کے علاوہ آئی سی جی ہیلی کاپٹرس پانچ جگہوں پر کووڈ - 19 اسپتالوں پر پھول کی پتیاں برسائیں گے۔
اس سرگرمی میں آئی سی جی کے 46بحری جہاز اور تقریبا ً 10 ہیلی کاپٹر حصہ لیں گے۔ جن جگہوں پر یہ آئی سی جی بحری جہاز اور ہوائی جہاز اپنی کارکردگی پیش کریں گے وہ مندجہ ذیل ہیں :
|
|
نمبر شمار
|
|
مقامات
|
|
جہاز
|
|
ہیللی کاپٹر
|
|
01
|
|
پوربندر
|
|
دمن
|
|
02
|
|
اوکھا
|
|
ممبئی
|
|
03
|
|
رتناگیر
|
|
گوا
|
|
04
|
|
دہانو
|
|
چنئی
|
|
05
|
|
موروڈ
|
|
پورٹ بلیئر
|
|
06
|
|
گوا
|
|
|
|
07
|
|
نیو منگلور
|
|
|
|
08
|
|
کوورتی
|
|
|
|
09
|
|
ٹوٹی کورن
|
|
|
|
10
|
|
کننا کماری
|
|
|
|
11
|
|
چنئی
|
|
|
|
12
|
|
کرشنا پتنم
|
|
|
|
13
|
|
نظام پتنم
|
|
|
|
14
|
|
پدوچیری
|
|
|
|
15
|
|
کاکیناڈا
|
|
|
|
16
|
|
پرادیپ
|
|
|
|
17
|
|
گوپال پور / پوری
|
|
|
|
18
|
|
ساگر جزیرے
|
|
|
|
19
|
|
پورٹ بلیئر
|
|
|
|
20
|
|
دگلی پور
|
|
|
|
21
|
|
مایابُندور
|
|
|
|
22
|
|
ہٹ بے
|
|
|
|
23
|
|
کیمپ بیل بے
|
|
آئی سی جی کے یہ بحری اور ہوائی جہاز سمندری علاقے پر سخت چوکسی برتنا جاری رکھیں گے اور بر صغیر ہند میں حفاظت اور سلامتی کو یقینی بنانے کے لیے عہد بستہ رہیں گے۔ آئی سی جی ساحلی نگرانی رڈار نیٹ ورک کے ذریعے ہمارے ساحلوں کی الیکٹرانک نگرانی بھی رات دن کر رہے ہیں۔
۔۔۔۔۔۔۔۔۔۔۔۔۔۔۔۔۔۔
U - 2227
(
وزارت اطلاعات ونشریات
افی 52 میں دکھائی گئی فلم ’ببلو بیبی لون سے‘ہمارے ماحول کے تحفظ کی ضرورت کے بارے میں آہستہ آہستہ اثر کرنے والا ایک طنز ہے
کچھ لوگ آئے ہیں پیڑ کاٹنے میرے گاؤں میں
ابھی دھوپ ہے تو بیٹھے ہیں اس کی چھاؤ میں
فلم ’ببلو بیبی لون سے ‘ میں یہی پیغام دینے کی کوشش کی گئی ہے۔ یہ فلم انڈین پنورما میں نان فیچر سیکشن میں دکھائی گئی اور اس کے ڈائرکٹر ابھیجیت سارتھی نے آج پنجی، گوا میں افی 52 میں میڈیا سے بات چیت کی۔
فلم تیار کرنے سے متعلق اپنی تحریک بارے میں بولتے ہوئے ابھیجیت نے کہا کہ ’’اس فلم کے ذریعہ میں نے یہ کہنے کی کوشش کی ہے کہ جب ہم کسی جانب بھی نہیں ہوتے اور غیر جانب دار ہوتے ہیں، تو اس کے بھی نتائج بھگتنے پڑتے ہیں‘‘۔
لوگ پیغامات سے سبق حاصل کرنے کے لئے تیار ہیں لیکن ان کی اس سمت میں رہنمائی کرنی ہوگی۔ انہوں نے کہا ’’میں چاہتا ہوں کہ ناظرین ایک لمحے کے لئے رکن کر سوچیں کہ وہ کہاں جارہے ہیں‘‘۔
ابھیجیت نے بتایا کہ انہوں نے اس فلم اسکرپٹ 22 صفحات میں لکھی تھی۔ لیکن شوٹنگ کے بعد انہیں احساس ہوا کہ وہ اس فلم کو آہستہ آہستہ جلنے والے انداز میں دکھانا چاہتے ہیں۔ انہوں نے کہا کہ ’’فلم میں بہت سے ایسے شاٹ ہیں جنہیں ہٹانے کہانی پر کوئی اثر نہیں پڑتا لیکن میں چاہتا تھا کہ فلم میں سانس لینے کے مقامات رہیں تاکہ فلم اپنے موڈ میں آگے بڑھ سکے۔ میں چاہتا تھا کہ فلم کا اثر عوام کے ذہنوں پر کچھ عرصے تک باقی رہے‘‘۔
فلم کی ممتاز شخصیت کے بارے میں بات کرتے ہوئے انہوں نے کہا ’’یہ فلم تعاون کے ساتھ تیار کی گئی ہے۔ منوج پہلوا جی نے اس فلم میں اداکاری کے لئے کوئی فیس نہیں لی۔اتنے برسوں انڈسٹری میں کام کرنے کے بعد بھی ریہرسل کے لئے ان کا جذبہ قابل قدر ہے‘‘۔
فلم کے بارے میں:
یہ فلم ایک متوازی دنیا کی ہے۔ ببلوایک تنہا معمر شخص ہے جو بیبی لون کمپنی کے لئے کام کرتا ہے۔اس کمپنی کی ملکیت میں تمام درخت اور پودے ہیں۔ جب ببلو کو اس کا آجر ، اس کی آخری ذمہ داری کے لئے بھیجتا تو اچانک اس کا سامنا ایک باغی گروپ سے ہوتا ہے جو بیبی لون کے خلاف ایک خفیہ مشن کا منصوبہ بنا رہا تھا۔
ڈائرکٹر کے بارے میں:
ابھیجیت سارتھی نے ستیہ جیت رے فلم اینڈ ٹیلی ویژن انسٹی ٹیوٹ، کولکاتا سے تربیت حاصل کی ہے۔ وہ ڈائرکٹر اسکرین پلے رائٹنگ میں خصوصی مہارت رکھتے ہیں۔انہوں نے کچھ شارٹ فلمیں تیار کی ہے اور ایک شارٹ فلم کے لئے معاون رائٹر کا کام کیا ہے جس میں پنکج ترپاٹھی نے اداکاری کی ہے۔ وہ ایک سنگل اسکرین سنیما ہال سے متعلق ایک شارٹ ڈاکومنٹری آن دی روکس کے رائٹر اور ڈائرکٹر بھی ہیں۔
۔۔۔۔۔۔۔۔۔۔۔
ش ح۔ ا گ۔ن ا۔
U-13191
(Visitor Counter : 184
خلا ء کا محکمہ
بھارت کے خلاء کے سفر میں بھارتی نجی شعبہ ساتھ ہی سفر کرے گا: ڈاکٹر جتیندر سنگھ
نجی کمپنیوں کو جلد ہی مصنوعی سیارہ خلاء کے بھیجنے اور خلاء سے متعلق سرگرمیوں کے معاملے میں برابر کے مواقع فراہم کرائے جائیں گے
نئی دہلی،11 اکتوبر، شمال مشرقی خطے کی ترقی کے مرکزی وزیر مملکت ، وزیر اعظم کے دفتر، عملے، عوامی شکایات، پنشن، ایٹمی اور توانی اور خلاء کے وزیر مملکت ڈاکٹر جتیندر سنگھ نے آج یہاں کہا کہ اسرو  نجی شعبے کے لیے اپنی سہولیات کو کھولنے کے لیے پوری طرح تیار ہے۔
وزیر اعظم نریندر مودی کی قیادت میں خلاء کے محکمے میں کی جانے والی چند زبردست تاریخی اصلاحات کا ذکر کرتےہوئے ڈاکٹر جتیندر سنگھ نے کہا کہ آزاد بھارت کی تاریخ میں شاید پہلی بار ایسا ہوا کہ سیاروں کی تحقیق، باہری خلا میں سفر وغیرہ کے لیے مستقبل کے پروجیکٹوں کو نجی شعبے کے لیے کھولا جائے گا۔ انھوں نے کہا کہ یہ بھی خود کفیل بھارت کی سمت میں مودی حکومت کے آتم نربھر روڈ میپ کا ایک حصہ ہے، جس کا مقصد خلائی سرگرمیوں میں نجی شعبے کی شرکت کو فروغ دینا ہے۔
مزید وضاحت کرتے ہوئے ڈاکٹر جتیندر سنگھ نے کہا کہ بھارتی نجی شعبہ بھارت کے خلائی شعبے کے سفر میں ایک ساتھی مسافر ہوگا۔ انھوں نے کہا کہ نجی کمپنیوں کو مصنوعی سیارہ خلاء کے بھیجنے اور خلاء سے متعلق سرگرمیوں کے معاملے میں برابر کے مواقع فراہم کرائے جائیں گے
ڈاکٹر جتیندر سنگھ نے کہا کہ نئی اصلاحات کا مقصد ملک میں خلاء سے متعلق سرگرمیوں کو‘‘سپلائی پر مبنی ماڈل’’ سے ‘‘مانگ پر مبنی ماڈل’’ میں تبدیل کرنا ہے۔ انڈین نیشنل اسپیس پروموشن اینڈ اتھارائزیشن سنٹر کی تشکیل سے ایک میکنز تیار کیا جائے گا اور نجی شعبے کو اپنی صلاحیتوں کو بہتر بنانے کے لیے اسرو کی سہولتوں اور دیگر متعلقہ اثاثوں کے استعمال کی اجازت دی جائے گی۔
ڈاکٹر جتیندر سنگھ نے بتایا کہ نجی صنعتوں کو درخواستیں جمع کرانے کے لیے ایک ویب لنک فراہم کرایا گیا ہے۔ صنعتوں اور اسٹارٹ اپس سے موصول ہونے وا لی درخواستوں پر ایک اعلی سطحی کمیٹی کارروائی کرے گی۔
صحت اور خاندانی بہبود کی وزارت
ریاستوں/مرکز کے زیر انتظام علاقوں میں کووِڈ۔19 ٹیکوں کی دستیابی کی تازہ ترین صورتحال
ریاستوں/مرکز کے زیر انتظام علاقوں کو 140 کروڑ سے زائد ٹیکوں کی خوراکیں فراہم کرائی جا چکی ہیں
ریاستوں/ مرکز کے زیر انتظام علاقوں کے پاس 17.93 کروڑ سے زائد غیر استعمال شدہ خوراکیں ابھی بھی موجود ہیں
نئی دہلی، 12 دسمبر 2021:
مرکزی حکومت ملک بھر میں کووِڈ۔19 ٹیکہ کاری کی رفتار کو بڑھانے اور اس کے دائرے میں اضافہ کرنے کے لیے پابند عہد ہے۔ ملک گیر کووِڈ۔19 ٹیکہ کاری مہم کا آغاز 16 جنوری 2021 کو ہوا تھا۔ کووِڈ۔19 ٹیکہ کاری مہم کو عام کرنے کے نئے مرحلے کا آغاز 21 جون 2021 کو کیا گیا۔ ٹیکہ کاری مہم کی رفتار کو زیادہ سے زیادہ ٹیکے کی دستیابی کے ذریعہ بڑھایا گیا ہے۔ اس کے تحت ریاستوں اور مرکز کے زیر انتظام علاقوں کو ٹیکے کی دستیابی کے بارے میں پیشگی اطلاع دی جاتی ہے، تاکہ وہ بہتر منصوبہ بندی کر سکیں اور ٹیکے کی سپلائی چین کو آسان بنا سکیں۔
ملک گیر ٹیکہ کاری مہم کے جزو کے طو رپر حکومت ہند ریاستوں اور مرکز کے زیر انتظام علاقوں کو مفت کووِڈ ٹیکے فراہم کرکے ان کی مدد کر رہی ہے۔ کووِڈ19 ٹیکہ کاری مہم کو عام کرنے کے نئے مرحلے کے تحت مرکزی حکومت ٹیکہ مینوفیکچررس سے 75 فیصد ٹیکے خرید کر ریاستوں اور مرکز کے زیر انتظام علاقوں کو بلاقیمت فراہم کرے گی۔
|
|
ٹیکے کی خوراکیں
|
|

|
|
سپلائی کی گئیں خوراکیں
|
|
1,40,20,73,270
|
|
بقیہ دستیاب خوراکیں
|
|
17,93,72,576
ریاستوں/ مرکز کے زیر انتظام علاقوں کو اب تک حکومت ہند کے ذریعہ  اور براہِ راست ریاستی خریداری زمرے کے توسط سے 140 کروڑ  ٹیکے فراہم کرائے جا چکے ہیں۔
ریاستوں / مرکز کے زیر انتظام علاقوں کے پاس 17.93 کروڑ سے زائد  خوراکیں استعمال کے لیے ابھی بھی موجود ہیں۔
وزیراعظم کا دفتر
وزیراعظم نئی دہلی کے اسکون میں گیتا آرادھنا مہوتسو میں شرکت کریں گے
نئی دہلی، 26 فروری ، وزیراعظم جناب نریندر مودی نئی دہلی کے ایسٹ آف کیلاش علاقے میں انڈیا کلچرل سینٹر کی اسکون گیلری میں 26 فروری 2019 کو گیتا آرادھنا مہوتسو میں شرکت کریں گے۔
اس تقریب میں وزیراعظم اسکون کے عقیدت مندوں کی طرف سے تیار کی گئی بھگود گیتا کی، دنیا کے لئے، نقاب کشائی کریں گے۔ اس بھگود گیتا کا حجم 2.8 میٹر اور وزن 800 کلو گرام سے زیادہ ہے یہ بھگود گیتا، دنیا میں اپنی نوعیت کی منفرد ہے۔ اس میں بھگود گیتا کے اصل شلوک ہیں اور ساتھ ہی ان شلوکوں پر تبصرے بھی ہیں۔
وزیراعظم اس بھگود گیتا کو سرکاری طور پر کھولے جانے کے لئے اس کا ایک صفحہ کھولیں گے۔
وزیراعظم اجتماع سے خطاب بھی کریں گے۔
U- 1227
(Visitor Counter : 57